C 214/148
FI
Euroopan unionin virallinen lehti
16.6.2023
Torstai 19. tammikuuta 2023
105. suhtautuu myönteisesti ehdollisuusasetuksen hyväksymiseen; toteaa jälleen, että se tuli voimaan 1. tammikuuta 2021; pitää myönteisinä Euroopan unionin tuomioistuimen 16. helmikuuta 2022 antamia tuomioita kahden jäsenvaltion nostamista kanteista ehdollisuusmekanismia vastaan ja sen päätelmiä, joissa vahvistetaan, että EU:lla on todellakin toimivaltaa oikeusvaltioperiaatteen alalla jäsenvaltioissa ja että oikeusvaltioperiaatetta koskeva ehdollisuusmekanismi on EU:n lainsäädännön mukainen;
106. muistuttaa, että jäsenvaltioiden tehoton tai myöhäinen yhteistyö tai kieltäytyminen yhteistyöstä EPPOn ja OLAFin kanssa on peruste ehdollisuusasetuksen mukaisille toimille; kehottaa näin ollen Euroopan syyttäjänvirastoa ja OLAFia ilmoittamaan kaikista tapauksista, joissa jäsenvaltiot eivät ole noudattaneet velvoitteitaan ilmoittaa, avustaa tai toteuttaa asianmukaisia toimia ja varotoimenpiteitä eivätkä ole varmistaneet raporttien ja suositusten asianmukaista ja oikea-aikaista seurantaa;
107. huomauttaa, että ehdollisuusasetus on pysyvä väline, joka on voimassa monivuotisten rahoituskehysten rajojen yli ja jota sovelletaan kautta linjan kaikkien EU:n varojen saannin edellytyksenä;
108. muistuttaa, että oikeusvaltioperiaatteen ja SEU 2 artiklan noudattaminen on ennakkoedellytys varojen saamiselle, että oikeusvaltioperiaatetta koskevaa ehdollisuusmekanismia sovelletaan täysimääräisesti elpymis- ja palautumistukivälineen varoihin, kuten elpymis- ja palautumistukivälinettä koskevan asetuksen 8 artiklassa nimenomaisesti säädetään, ja että elpymis- ja palautumistukivälineestä ei voida rahoittaa toimenpiteitä, jotka ovat SEU 2 artiklassa vahvistettujen EU:n arvojen vastaisia;
109. katsoo, että ehdollisuusasetus on riittävä ja että sen avulla voidaan ehkäistä demokratian taantumista tai puuttua siihen, mutta vain jos asetusta käytetään oikea-aikaisesti ja soveltamalla tiukkoja ja selkeitä ehtoja ja jos kansallisten korjaavien toimenpiteiden täytäntöönpanoa seurataan tarkasti;
110. pitää erittäin valitettavana, että komissio esitti Unkarille oikeusvaltioperiaatetta koskevan ehdollisuusmekanismin nojalla korjaaviksi toimenpiteiksi 17 ehtoa, jotka eivät riitä korjaamaan vakavia oikeusvaltioperiaatteeseen kohdistuvia rikkomuksia; pitää valitettavana, että komissio ei pyytänyt merkittävämpiä muutoksia ja takeita oikeuslaitoksen riippumattomuuden palauttamiseksi, korruption vähentämiseksi ja EU:n taloudellisten etujen riittävän suojan takaamiseksi;
111. korostaa, että se, että jäsenvaltiot noudattavat oikeusvaltion periaatteita, on yleisesti ottaen moitteettoman varainhoidon ja erityisesti EU:n varojen tehokkaan ja vaikuttavan hallinnoinnin edellytys; pitää näiden periaatteiden rikkomista siksi vakavana vaarana unionin taloudellisille eduille; pitää myönteisinä Euroopan unionin tuomioistuimen tuomioita (25), joissa on äskettäin korostettu oikeusvaltioperiaatteen noudattamisen ja unionin talousarvion tehokkaan toteuttamisen välistä selvää suhdetta; toistaa, että ainoastaan vahvistamalla EU:n petostentorjuntarakennetta EU:n taloudellisten etujen suojaaminen voidaan toteuttaa tehokkaasti ja vaikuttavasti ylittämällä kansallisten järjestelmien luontaiset rajat, jotka ovat este torjuttaessa talousrikollisuutta, josta on tullut yhä kansainvälisempi väärinkäytösten muoto; katsoo, että ainoastaan tehokkaalla tuomioistuinvalvonnalla voidaan varmistaa unionin oikeuden noudattaminen, kuten unionin tuomioistuin on todennut, toisin sanoen menoja ei voida täysimääräisesti taata, jos ei ole olemassa tehokasta tuomioistuinvalvontaa, jonka tarkoituksena on varmistaa unionin oikeuden noudattaminen, ja on täsmennettävä, että tällaisen riippumattomien tuomioistuinten harjoittaman valvonnan olemassaolo niin jäsenvaltioissa kuin unioninkin tasolla kuuluu erottamattomasti oikeusvaltioon (26);
112. korostaa korruption haitallisia vaikutuksia kansalaisten oikeuksiin; suosittelee jälleen, että EU:n olisi liityttävä lahjonnan vastaisen valtioiden ryhmän (GRECO) jäseneksi, koska sen täysjäsenyydelle ei ole oikeudellisia esteitä; pyytää siksi komissiota suosittelemaan, että neuvosto tekisi GRECOn kanssa kansainvälisen sopimuksen EU:n jäsenyyden vahvistamisesta; pyytää neuvostoa ottamaan selkeän kannan EU:n liittymisestä GRECOn jäseneksi ja selventämään, kohdistuuko siihen mitään tiettyä vastustusta jostakin jäsenvaltiosta tai jäsenvaltioista;
(25) (26)
Tuomio 16. helmikuuta 2022, Unkari v.
Euroopan parlamentti ja Euroopan unionin neuvosto, C-156/21, ECLI:EU:C:2022:97 ja tuomio 16. helmikuuta 2022, Puolan tasavalta v.
Euroopan parlamentti ja Euroopan unionin neuvosto, C-157/21, ECLI:EU:C:2022:98.
Unionin tuomioistuimen tuomio 16. helmikuuta 2022, Unkari v.
Euroopan parlamentti ja Euroopan unionin neuvosto, C-156/21, ECLI:EU:C:2022:97, 132 kohta.